ᱡᱮᱱᱟᱱᱤ ᱡᱷᱩᱢᱟᱨ

ᱡᱮᱱᱟᱱᱤ ᱡᱷᱩᱢᱟᱨ ᱟᱨᱦᱚᱸ ᱡᱮᱱᱟᱱᱤ ᱡᱷᱩᱢᱟᱭᱤᱨ' ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱪᱳᱴᱟ ᱱᱟᱜᱽᱯᱩᱨ ᱯᱞᱮᱴᱚ ᱴᱚᱴᱷᱟ ᱨᱮᱱᱟᱜ ᱢᱤᱫᱴᱮᱱ ᱱᱟᱝᱜᱽᱯᱩᱨᱤ ᱦᱚᱲ ᱮᱱᱮᱡ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱫ ᱠᱩᱲᱤ ᱠᱚᱣᱟᱜ ᱮᱱᱮᱡ ᱠᱟᱱᱟ᱾ ᱵᱮᱵᱷᱟᱨ ᱟᱠᱟᱱ ᱥᱮᱨᱮᱧ ᱥᱟᱯᱟᱵᱽ ᱠᱚᱫᱚ, ᱡᱮᱞᱮᱠᱟ ᱢᱟᱫᱚᱞ, ᱰᱷᱳᱞ ᱟᱨ ᱛᱤᱨᱤᱭᱳ᱾ ᱠᱩᱲᱤ ᱠᱩᱲᱤ ᱠᱚ ᱫᱚ ᱛᱤᱼᱛᱤ ᱥᱟᱵᱽ ᱠᱟᱛᱮ ᱯᱟᱱᱛᱮ ᱛᱮ ᱢᱤᱫ ᱜᱩᱞᱟᱹᱴ ᱵᱮᱱᱟᱣ ᱠᱟᱛᱮ ᱠᱚ ᱮᱱᱮᱡᱟ᱾ ᱮᱱᱮᱡ ᱨᱮᱭᱟᱜ ᱪᱟᱹᱞ ᱪᱚᱞᱚᱱ ᱨᱮ ᱠᱩᱲᱤ ᱠᱩᱲᱤ ᱟᱹᱭᱠᱟᱹᱣ ᱢᱮᱱᱟᱜᱼᱟ᱾ ᱠᱩᱲᱤ ᱠᱚ ᱮᱱᱮᱡ ᱚᱠᱛᱮ ᱠᱚᱲᱟ ᱠᱚᱫᱚ ᱨᱩ ᱛᱮᱱᱟᱜ ᱠᱚ ᱨᱩᱭᱟ᱾ ᱱᱚᱣᱟ ᱮᱱᱮᱡ ᱫᱚ ᱠᱟᱨᱟᱢ ᱟᱨ ᱡᱤᱛᱤᱭᱟ ᱨᱮ ᱠᱚ ᱮᱱᱮᱡᱟ᱾

ᱨᱟᱪᱟ ᱨᱮᱠᱚ ᱮᱱᱮᱡ ᱞᱮᱱ ᱠᱷᱟᱱ ᱱᱚᱣᱟ ᱫᱚ ᱚᱝᱱᱟᱭ ᱦᱚᱠᱚ ᱢᱮᱛᱟᱜᱼᱟ᱾ ᱯᱚᱨᱚᱵᱽ ᱡᱚᱠᱷᱮᱡ ᱟᱨ ᱮᱱᱮᱡ ᱞᱮᱠᱟᱱ ᱞᱮᱠᱟᱛᱮ, ᱚᱝᱱᱟᱭ ᱫᱚ ᱟᱭᱢᱟ ᱞᱮᱠᱟᱛᱮ ᱦᱟᱹᱴᱤᱧ ᱟᱠᱟᱱᱟ ᱡᱮᱞᱮᱠᱟ ᱪᱟᱸᱫᱟᱱᱛᱨᱤ, ᱯᱚᱦᱤᱞᱥᱟᱧᱡᱟ, ᱚᱫᱷᱨᱟᱴᱤᱭᱟ, ᱵᱷᱤᱱᱥᱟᱨᱤᱭᱟ, ᱩᱫᱷᱟᱣᱣᱟ, ᱛᱷᱟᱫᱟᱣᱭᱟ, ᱞᱟᱦᱟᱥᱩᱭᱟ, ᱠᱷᱮᱢᱛᱟ, ᱫᱟᱭᱫᱷᱚᱨᱟ, ᱨᱟᱥᱠᱨᱤᱫᱟ ᱮᱢᱟᱱ᱾ ᱴᱚᱴᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱯᱩᱨᱵᱟᱦᱟ, ᱯᱚᱪᱷᱤᱢᱟᱦᱟ, ᱩᱛᱛᱚᱨᱟᱦᱟ, ᱫᱟᱠᱷᱥᱤᱱᱟᱦᱟ, ᱥᱳᱱᱯᱩᱨᱤᱭᱟ, ᱱᱟᱝᱜᱽᱯᱩᱨᱤᱭᱟ, ᱡᱚᱥᱯᱩᱨᱤᱭᱟ, ᱜᱟᱝᱯᱩᱨᱤᱭᱟ, ᱦᱮᱸᱛᱷᱜᱷᱟᱴᱤᱭᱟ ᱟᱨ ᱟᱥᱟᱢᱤᱭᱟ ᱨᱮ ᱦᱟᱹᱴᱤᱧ ᱟᱠᱟᱱᱟ᱾ ᱟᱥᱟᱲ ᱪᱟᱸᱫᱚ (ᱡᱩᱱ-ᱡᱩᱞᱟᱭ) ᱨᱮ ᱱᱚᱣᱟ ᱠᱚ ᱮᱛᱚᱦᱚᱵ ᱦᱩᱭᱩᱜᱼᱟ ᱟᱨ ᱫᱮᱣᱛᱷᱟᱱ ᱠᱷᱚᱱ ᱠᱟᱨᱛᱷᱤᱠ (ᱚᱠᱴᱚᱵᱚᱨ-ᱱᱚᱵᱷᱮᱢᱵᱚᱨ) ᱫᱷᱟᱹᱵᱤᱡ ᱠᱚ ᱮᱱᱮᱡᱼᱟ᱾ ᱚᱱᱟ ᱛᱟᱭᱚᱢ ᱵᱟᱯᱞᱟ ᱨᱮᱱᱟᱜ ᱚᱠᱛᱚ ᱮᱛᱚᱦᱚᱵᱚᱜ ᱠᱟᱱᱟ ᱟᱨ ᱫᱳᱢᱠᱚᱪ ᱮᱱᱮᱡ ᱨᱮᱱᱟᱜ ᱚᱠᱛᱚ ᱦᱤᱡᱩᱜ ᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱮᱱᱮᱡ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱦᱚᱲ ᱮᱱᱮᱡ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱮᱱᱮᱡ
ᱛᱷᱚᱠ: ᱱᱟᱜᱽᱯᱩᱨᱤ ᱞᱟᱠᱪᱟᱨ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ

ᱥᱟᱹᱠᱷᱭᱟᱹᱛ